
Til idrettslagene


Fordeling av Lokale aktivitetsmidler 2026				

Sandnes idrettsråd har mottatt 9 618 886 kroner fra Norges idrettsforbund (NIF) i ordningen Lokale aktivitetsmidler (LAM) for 2026. Idrettsrådet har fordelt midlene til idrettslag som har fysisk aktivitet for barn og unge 6-19 år i kommunen.  

Tildelingskriterier
Idrettsrådet har ved årsmøtet 7. mai 2026 vedtatt følgende tildelingskriterier for fordeling av LAM: 
Årsmøtets vedtak: 
Fordeling av LAM-midler i Sandnes 2026 skal skje i samsvar med KUDs retningslinjer og NIFs krav. Styret gis fullmakt til å justere tildelingskriteriene hvis det gjøres endringer nasjonalt som krever at fordelingsmodellen endres.

Tilskudd skal kun gis til lag som driver idrettslig virksomhet for barn og/eller ungdom i aldersgruppene 6-12 år og 13-19 år og har idrett eller fysisk aktivitet som sitt primære formål.

kr. 100 000 tildeles Sandnes idrettsråd.

Resten fordeles til lagene basert på medlemstall. Rapportert medlemstall pr. 31.12.2025 legges til grunn. For idrettslag med stort avvik mellom antall betalende medlemmer 2025 og rapport medlemstall gjennom Samordnet rapportering 2024 kan medlemstall for 2024 legges til grunn. Styret i idrettsrådet avgjør hvilke klubber dette skal gjelde for.

Fordelingsnøkkel: 
40 % av disse midlene fordeles etter medlemstall i aldersgruppen 6 – 12 år, mens 60 % av tilskuddet fordeles etter medlemstall i alderen 13 – 19 år. Minimumstilskudd er kr. 1000,-. 

Styret behandlet tildelingen i møte 26. august, og vedtok da å bruke rapporterte aktivitetstall 2025 for Sandnes golfklubb og Sandnes cricketklubb da disse klubbene ikke hadde rapporterte medlemstall i NIF sitt system.
 
Idrettsrådets fordeling følger i eget vedlegg.

[bookmark: _Hlk212199844]Hva idrettslaget skal bruke midlene til
Midlene skal bidra til idrettslagets aktivitet og deltakelse for barn og ungdom 6-19 år. Det er idrettslagets primæraktiviteter som skal støttes. Midlene skal understøtte den frivillige innsatsen i idrettslaget og bidra til å holde kostnadene ved deltakelse i idrett og fysisk aktivitet nede.

Rapportering 
NIF krever ikke rapportering på bruken av midlene. 

Bilag til regnskapet
Idrettslaget kan bruke dette tildelingsbrevet og vedlegget som bilag til regnskapet. Innbetalingsbilaget i nettbanken kan også brukes som bilag. 


Sandnes, 3. september 2026

Paul Hetland

